text: Papegøje nød foråret i frihed - ejer har meldt sig
  06 maj 2018 kl. 08.31
  Søndag formiddag fik politiet en henvendelse fra en beboer på Strynøvej i Esbjerg, der havde fået uventet besøg af en tam papegøje på udflugt. Nu er har ejeren meldt sig.
  Er der en sømand - eller andre i Esbjerg der har mistet en papegøje? - denne flotte fyr er fundet i på Strynøvej.
  Sådan lød politiets første forsøg på at finde ejeren til en løssluppen papegøje.
  Torben Møller, vagtchef, Syd- og Sønderjyllands Politi: "Den er meget tam og følger med helt ind i huset. Nogen går jo rundt og savner fuglen."
  - Vi har fået et opkald og et foto fra beboeren, der glæder sig over papegøjens besøg. Den er meget tam og følger med helt ind i huset. Nogen går jo rundt og savner fuglen, som er grå og med røde halefjer, sagde vagtchef Torben Møller, Syd- og Sønderjyllands Politi til TV SYD.
  Efterlysningen havde hurtig effekt, og nu har papegøjens ejer meldt sig og afhentet fuglen.
  Er der en sømand - eller andre i Esbjerg der har mistet en papegøje? - denne flotte fyr er fundet i på Strynøvej. Ring 114 hvis du mangler den./Vagtchefen #politidk pic.twitter.com/fz6S728A2L
  
  